open-index/open-wikipedia-markdown huggingface dataset:
Skuddag

En **skuddag**, **skottdag** eller **skuddårsdag** er en dag som skytes inn i et kalenderår for å bringe det i overensstemmelse med det tropiske året. I den julianske kalenderen var det skuddår hvert fjerde år, men fordi et gjennomsnittlig tropisk år manglet 11 minutter på å være 365,25 døgn, så forskjøv dette kalenderdatoen i forhold til årstiden (man brukte vårjevndøgn som markør). I Roma skjøt man inn skuddagen som et dobbeltdøgn, 24. februar, hvor skuddagen var det første døgnet av disse to. I den julianske kalenderen var skuddagen den sjette dagen før 1. mars. Den ble kalt *ante diem bis sextum kalendas martias*, forkortet *bissextum*. Da den gregorianske kalenderen ble innført i 1582 (år 1700 i Norge) endret man skuddår til hvert fjerde år, unntatt de årene som sluttet på hele hundretall og ikke var delbare med 400. I den gregorianske kalenderen heter 24. februar *skuddagen* (gammel arv), selv om det er 29. februar som blir skutt inn i kalenderen når det er skuddår. 29. februar forekommer bare i skuddår.

## Se også
*Skuddsekund
Johan Ernst Berg

**Johan Ernst Berg** (født 19. oktober 1768 i Strinda i Sør-Trøndelag, død 15. oktober 1828 i Bodin) var en norsk jurist, politiker og embedsmann. 

Berg var sønn av gårdbruker Haaken Larsen Blussuvolden. Han tok eksamen som jurist i 1795, og ble fullmektig i det danske generalpostamt i 1802. I 1803 ble han fogd i Salten fogderi. Berg ble amtmann i Nordlandenes amt  i 1815 og hadde embetet til sin død i 1828. Han var da bosatt på amtmannsgården Løp Gård i Bodin, ved Bodø. Som amtmann fikk Berg en rolle i den kjente Bodøsaken.

Berg var stortingsrepresentant i to perioder, 1815&ndash;1817 og 1821&ndash;1823, representant for Nordlands amt sammen med blant andre Mathias Bonsak Krogh. Han møtt ikke i 1822 grunnet sykdom.

Johan Ernst Berg var gift med *Sara Rasch Schytte*, datter av prost Erik Schytte og søster til prost og stortingsmann Arnoldus Schytte. Hun hadde tidligere vært gift med fogd Jon Rygh og ble etter Bergs død gift med distrikslege Johan Friedrich Winter.

Han var innehaver av Nordstjerneordenen.

## Referanser




## Litteratur
* 
* 

## Eksterne lenker
*
Levan Melkadze

**Levan Melkadze** (georgisk: ლევან მიქელაძე; født 12. desember 1979) er en georgisk tidligere fotballspiller.

Melkadze var spiss, og spilte i hjemlandet for TSU Tbilisi, Dinamo Tbilisi, FC Tbilisi og WIT Georgia Tbilisi. I 2006 gikk han til Vålerenga Fotball i Norge, men etter svake resultater ble han løst fra kontrakten. Han reiste så til Sjakhter i Kasakhstan.

## Klubboversikt

## Referanser


## Eksterne lenker
* 
* Levan Melkadze på altomfotball.no 
* Levan Melkadze på Eurosport.com
Barkfluer

**Barkfluer** (Megamerinidae) er en liten familie av middelsstore, slanke fluer. Bare en art, *Megamerina dolium*, finnes i Europa, også i Norge.

## Utseende
Middelsstore (8-10 mm lange), slanke fluer. 

**[[Hode (insekt)|Hodet]]** er rundt med middels store fasettøyne og tre punktøyne (ocelli) i pannen. Antennene er tre-leddete, det ytterste leddet er rundt. På oversiden av det ytterste leddet sitter en tynn, tre-leddet antennebørste (arista). Munndelene er små, ikke tydelig synlige fra siden. 

**[[Bein (insekt)|Beina]]** er lange, baklårene er fortykket med to rekker av korte torner på undersiden.

Den arten som finnes i Norge er svart, bortsett fra at området under fasettøynene som er gråaktig bestøvet.

## Systematisk inndeling

* Ordenen **[[tovinger]]**, Diptera
** Underordenen **[[høyere fluer]]**, Cyclorrhapha
*** Gruppen **Schizophora**
**** Overfamilien **Nerioidea**
***** Familien **barkfluer**, Megamerinidae
****** Slekten ***Gobrya*** Walker  – fem arter i Asia/Ny-Guinea
****** Slekten ***Megamerina*** Rondani, 1861 – to arter, en i Europa
******* ***Megamerina dolium*** (Fabricius, 1805)  – den eneste arten i Europa
****** Slekten ***Texara*** Walker  – sju arter i Øst-Asia, tre av dem i den Palearktiske region
******* ***Texara savolaineni*** (Frey, 1955) – Japan
******** ***Texara shatalkini*** Krivosheina, Krivosheina & Nartshuk, 1996 – Øst-Sibir
******** ***Texara stackelbergi*** Krisvosheina, Krivosheina & Nartshuk, 1996  – Øst-Sibir
******* Slekten ***Palaeotanypeza***  – bare kjent fra fossiler, en art fra Baltisk rav

## Referanser




## Kilder
* Greve, L. og Midtgaard, F. 1987. *Megamerina dolium* (Fabricius, 1805) (Dipt., Megamerinidae) in Norway. *Fauna norvegica Serie B* 34: 35-36.

## Eksterne lenker
*  
* Norsk Entomologisk forening – for deg som vil lære mer om insekter.
Andreas Amundsen

**Andreas Amundsen** (født 1980) er en norsk jazzmusiker (kontrabass), delvis utdannet ved Jazzlinja (NTNU).

Han har medvirket i Håvard Stubøs kvartett North, i Tore Johansen kvartett, i kvartett med Ed Thigpen, Espen Reinertsens Platoon, Hekla Stålstrenga og Hallgeir Pedersen trio.
 
## Diskografi
### [[Eyewaterlillies]]
* *[[Slant of Light]]* (2006)
;Singler
**He Touched Me* (2005)
**Will There Really Be a Morning* (2005)
### [[Bengalo]]
* *[[Sigg Sigg]]* (2006)
;Deltar på
* Grethe Kruse: *[[I Fall In Love Too Easily]]* (2004)
* Ida Jenshus: *[[Color of the Sun]]* (2008)
* Folkelarm/Etnisk musikklubb: *[[FolkeLarm Oslo2009]]* (2009)
* Odd Erik Rude: *[[Still Present (Odd Erik Rude-album)|Still Present]]* (2011)
* Ida Jenshus: *[[Someone to Love]]* (2012)
* Meg og kammeraten min: *[[Det e'kke bra før det er dårlig]]* (2012)
* Turn Left Prod: *[[Distant Reports No. 2 &ndash; Jazz From North Norway]]* (2014)
* Hallgeir Pedersen trio: Update (2023)
* Skaare/Amundsen: Turned to memories (2025)

## Eksterne lenker
*
Silinger

**Silinger** (latin: *Silingæ*, gresk: Σιλίγγαι, *Silingai*) er antatt å ha vært en østgermansk stamme, antagelig en del av den større gruppen vandalene, som slo seg ned i det nåværende Schlesien (latin: *Silesia*), som de antagelig ga navn til. 

Silingerne var en del av vandalenes folkevandringer. De invaderte Gallia i 406 sammen med asdingerne, og deltok i vandalenes plyndring av Roma i 450. De reiste videre til Spania og slo seg ned i provinsen Baetica, i det nåværende Portugal. Etter avgjørende nederlag i krigen mot vestgoterne, underkastet de gjenværende silingerne seg de asdingiske kongene. Under ledelse av Geiserik reiste de sammen med asdingerne og alanerne til Afrika, hvor de opprettet et vandalerrike som bestod til 533, som ble en av årsakene til Vest-Romerriket brøt sammen.

## Referanser
Wells Fargo’s Gold Coast Award

**Wells Fargo's Gold Coast Award** er en pris i hundesledeløpet Iditarod
som tildeles «den første hundekjøreren som kommer til sjekkpunktet Unalakleet». 

## Innledning
Utmerkelsen ble første gang utdelt i 1987,  men etter 1988 hadde den et opphold fram til 1993. I 1993 startet *The National Bank of Alaska*, som nå heter *Well Fargo Bank Alaska*, som sponsor for prisen. Denne banken har sponset prisen siden den gang, og vinneren får, i tillegg til et trofe, gull til en verdi av 2&nbsp;500 USD. Det er først en seremoni i Unalakleet for å markere vinneren, deretter en ny markering ved banketten i Nome.

## Vinnere
Dewey Halverson ble i 1987 den første som vant prisen, og året etter ble Martin Buser den første fra Europa som vant. Buser er med sine fire priser den mestvinnende sammen med Doug Swingley. Tre av seirene til Buser kom da han var sveitsisk statsborger, mens den siste ble vunnet det året han ble amerikansk statsborger.

I 2003 ble Robert Sørlie den første nordmannen som vant prisen. Han vant også i 2005, mens Ketil Backen var vinneren i 2004. 

## Eksterne lenker
Infoside om Iditarodpriser fra Cabela
Tim Clark

**Tim Clark** (født 17. desember 1975) er en sydafrikansk profesjonell golfspiller.

Clark er født i Durban i Syd-Afrika og lærte å spille golf av sin far da han var tre år gammel. Han studerte ved North Carolina State University i USA, der han gjorde suksess i collegegolfen. Mens han studerte vant han U.S. Amateur Public Links i 1997, som gav ham spillerett i hans første turnering på PGA-touren, The Masters Tournament i 1998.

Clark ble profesjonell senere i 1998 og begynte på Nike Tour, der han vant to turneringer i 2000 for å kvalifisere seg til PGA-touren året etter. Hans første sesong ble avbrutt av en håndleddskade etter kun tre turneringer. Clark gjorde comeback i 2002 og tjente inn nok penger til å beholde spilleretten på PGA-touren.

## Eksterne lenker
* 
*
Ornithischia

* *[[Pisanosaurus]]*
* Cerapoda
* Thyreophora

**Ornithischia** eller **fuglehoftedinosaurer** er ei gruppe planteetende dinosaurer. Navnet «fuglehoftdinosaurer» viser til et av hovedkjennetegnene til gruppa. Tross av navnet ga ikke Ornithischia opphav til fuglene. Fuglene utviklet seg fra Ornithischias søstergruppe Saurischia, «øglehoftene». Likeheten i hoftestruktur mellom fugler og Ornithischia oppsto altså parallelt.

Ornithischia besto utelukkende av planteetere og mange tilpasninger vitner om denne livsstilen. Et fellestrekk for hele Ornithischia er at underkjeven slutter i et tannløst nebb, antagelig en tilpasning for lettere å klippe opp planteføde. En annen tidlig tilpasning var utvikling av store, romslige kjaker samtidig som kjevene ble smalere. Dette gjorde det mulig å effektiv male i stykker føden i munnen og dermed forenkle selve fordøyelsen. Hos f.eks. andenebbdinosaurene var knoklene i den øvre kjeven som ble benyttet til tygging fleksible, og beveget seg inn og ut under tyggingen og sørget for å male føden skikkelig. Tannsettet deres var tilpasset dette, og kjevene inneholdt bokstavelig talt mange hundre tenner. De hornede dinosaurene, med Triceratops som det mest kjente medlemmet (og også den eneste kjente med en kompakt benkrage i nakken) hadde derimot få men store jeksler, hvorav hver jeksel var utstyrt med flere røtter. I kontrast svelgde sauropodene maten rett ned og var avhengig av gastrolitter og et omfattende tarmsystem.

Ornithischia oppsto i løpet av trias. Den eldste kjente arten, *[[Pisanosaurus]]* er datert til sentrias. De første ornithischene var små og tobeinte, i utseende nokså like sine kjøttetende slektninger. De forble sjeldne gjennom hele trias, men økte sterkt i antall og diversitet i løpet av jura. Det var en tendens til utvikling av stadig større og tyngre arter, og dette medførte at mange ble helt eller delvis firbeinte. I kritt var ornithischene de dominerende planteterne. Denne storhetsperioden endte brått med den store masseutdøingen i overgangen mellom kritt og tertiær hvor Ornithischia døde fullstendig ut.

## Systematikk

* **Ornithischia**
** *[[Pisanosaurus]]*
** **«Fabrosauridae»** (ei (parafyletisk) gruppe av primitive arter med usikker tilhørighet)
** **Genasauria**
*** **[[Cerapoda]]**
**** **[[Marginocephalia]]**
***** **[[Ceratopsia]]** (med bl.a. *[[Triceratops]]* og *[[Styracosaurus]]*)
***** **[[Pachycephalosauria]]** (med bl.a. *[[Pachycephalosaurus]]* og *[[Stegoceras]]*)
**** **[[Ornithopoda]]** (ei svært tallrik gruppe med bl.a. *[[Iguanodon]]* og *[[Hadrosaurus]]*)
*** **[[Thyreophora]]**
**** **[[Stegosauria]]** (med bl.a. *[[Stegosaurus]]*)
**** **[[Ankylosauria]]** (med bl.a. *[[Ankylosaurus]]* og *[[Nodosaurus]]*)

## Eksterne lenker
*
Victor Horta

**Victor Horta** (1861–1947) var en belgisk arkitekt. John Julius Norwich beskrev ham som «den utvilsomme nøkkelarkitekten i europeisk art nouveau».

## Liv og virke
### Bakgrunn
Horta ble tidlig tiltrukket av arkitektyrket da han hjalp sin onkel på en byggeplass i en alder av 12 år. Han studerte i Gent og reiste derfra til Montmartre i Paris for å bli interiørarkitekt. Der ble han inspirert av de gryende impresjonistene og pointillistkunstnerne, og mulighetene som lå i å arbeide med stål og glass.

Da Hortas far døde i 1880, vendte han tilbake til Belgia og flyttet til Brussel for å studere ved kunstakademiet. Han giftet seg og ble far til to døtre.

### Arkitekt
I Brussel utviklet Horta et vennskap med Paul Hankar som senere kom til å trykke art nouveau til sitt bryst. I studiene oppnådde Horta gode resultater og ble assistent for professor Alphonse Balat, arkitekt for Léopold II av Belgia. Sammen tegnet de de kongelige Veksthusene i Laeken, Hortas første arbeid hvor han bruker glass og stål.

I 1885 arbeidet Horta på sitt eget og tegnet hus som ble oppført dette året. Deretter bestemte han seg for å unngå å tegne boliger for rike klienter og ofret seg heller for konkurranser om offentlige arbeider som omfattet statuer, til og med graver. Han konsentrerte seg om kurvaturen i utformingen idet han mente at formene han skapte var høyst praktiske og ikke artistisk kunstferdighet.

I denne periode knyttet Horta et vidt sosialt kontaktnett og ble medlem av frimurerne.  Dette sikret ham en jevn strøm av klienter da han igjen fra 1893 begynte å tegne hus og butikker.

Etter at art nouveau gikk av moten ble mange av Hortas bygninger revet, det mest fremtredende var Maison du Peuple (1896&ndash;1909) bygget for det politiske partiet Parti Ouvrier Belge og revet i 1965. Fire av hans bolighus (*hotel*, eller palé) er oppført på UNESCOs verdensarvliste:
* Hôtel Tassel, tegnet og bygget for prof. Émile Tassel i 1892&ndash;1893
* Hôtel Solvay, tegnet og bygget i 1895 – 1900  
* Hôtel van Eetvelde, tegnet og bygget i 1895 – 1898
* «Maison et Atelier Horta», tegnet i 1898, nå Horta Museum

Horta ble begravet i Ixelles i Brussel.

## Referanser


## Eksterne lenker
* 
* https://web.archive.org/web/20040109225505/http://www.greatbuildings.com/architects/Victor_Horta.html
* Horta Museum
* http://www.cupola.com/html/bldgstru/artnouv/artnouv1.htm
Tippeligaen 2000

**[[Eliteserien i fotball|Tippeligaen]] 2000** startet 8. april og sluttet 22. oktober. Det ble spilt 26 runder. 

, , og  rykket opp fra 1. divisjon før denne sesongen, Start etter å ha slått  3-2 over to kvalifiseringskamper.

Haugesund, Start, og  rykket ned etter sesongen, Vålerenga etter å ha tapt kvalifisering mot  som vant på bortemålsregelen etter sammenlagtresultatet 3-3. 

## Tabell

## [[Kvalifisering til Eliteserien i fotball|Kvalifisering]]
* 25. oktober: Sogndal – Vålerenga 1-1
* 30. oktober: Vålerenga – Sogndal 2-2 (sammenlagt 3-3, Sogndal rykket opp)

## Toppscorere
*Thorstein Helstad, Brann, 18 mål
*Ríkharður Daðason, Viking, 15 mål
*Tryggvi Gudmundsson, Tromsø, 15 mål
*Magne Hoseth, Molde, 15 mål
*Tommy Bergersen, , 13 mål
*Erik Nevland, Viking, 13 mål
*Bengt Sæternes, , 13 mål

## Se også
*Kvalifisering til Eliteserien i fotball
EM i friidrett 1978

**[[EM i friidrett 1978]]** ble arrangert i Praha 29. august&ndash;3. september.

Det ble satt fire nye verdensrekorder. Tatjana Zelentsova fra Sovjetunionen på 400 m hekk med tiden 54,89, Vilma Bardauskienè fra Sovjetunionen hoppet 7,09 meter i lengdekvalifiseringen, Marita Koch fra DDR løp 400 m på 48,94 og italienske Sara Simeoni hoppet 2,01 i høyde, og tangerte dermed den gjeldende verdensrekorden. I tillegg ble det satt en ny europarekord: Ruth Fuchs fra DDR kastet spydet 69,16 meter.

## Resultater

### Menn
#### Løpsøvelser

#### Tekniske øvelser

* †: Jevgenij Mironov hadde det nest lengste støtet i kulestøt med 20,87. Han ble senere diskvalifisert og fratatt sølvmedaljen på grunn av brudd på dopingreglementet.  

### Kvinner
#### Løpsøvelser

#### Tekniske øvelser

* 1: Vilma Bardauskienė satte ny verdensrekord i lengde med 7,09 i kvalifiseringsomgangen.
* ‡:Nadija Tkatsjenko oppnådde 4744 p. i femkamp. Hun ble senere diskvalifisert og fratatt gullmedaljen på grunn av brudd på dopingreglementet.

**Forkortelser**

* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Muskimol

**Muskimol** (agarin, panterin) er et av de psykoaktive stoffene i *[[Amanita muscaria]]* (rød fluesopp), *[[Amanita regalis]]* (brun fluesopp) og *[[Amanita Pantherina]]* (Panterfluesopp).

Inntak av soppene som også inneholder ibotensyre og muskazon kan forårsake «pantherinasyndrom» som karakteriseres av uvelhet, brekninger svimmelhet, synsforstyrrelser, forvirring, opphisselse, muskelrykninger og hallusinasjoner.

Det er produktet av dekarboksylering av ibotensyre. Det er en spesifikk  agonist til GABA<sub>A</sub>-reseptorer. Det er klassifisert som et Zwitter-ion. Inntak av kullsyreholdige drikkevarer med sopper som inneholder muskimol vil bare tilbakestille det til ibotensyre.

## Referanser
Ibotensyre

**Ibotensyre** er en aminosyre og et av de giftige psykoaktive stoffene i *[[Amanita muscaria]]* (rød fluesopp), *[[Amanita regalis]]* (brun fluesopp) og *[[Amanita pantherina]]* (Panterfluesopp). Sistnevnte art har høyest konsentrasjon av giften.

Inntak av soppene som også inneholder muskazon og muskimol kan forårsake «pantherinasyndrom» som karakteriseres av uvelhet, brekninger svimmelhet, synsforstyrrelser, forvirring, opphisselse, muskelrykninger og hallusinasjoner.

## Referanser
Psykedelisk (andre betydninger)

**Psykedelisk** (av gresk ψυχή (*psyke*), «sinn» og δήλος (*delos*), «å åpenbare») kan referere til:

* Psykedelisk musikk
* Psykedeliske stoffer, se psykoaktivt stoff
* Psykedelisk kunst
* Psykedelia
Tippeligaen 1999

**[[Eliteserien i fotball|Tippeligaen]] 1999** startet 10. april og sluttet 24. oktober. Det ble spilt 26 runder. 

 og  rykket opp fra 1. divisjon før denne sesongen. Skeid rykket ned igjen ved sesongslutt, det samme gjorde  mens  rykket ned etter å ha tapt 2-3 mot  i kvalifiseringskampene. 

## Tabell

## [[Kvalifisering til Eliteserien i fotball|Kvalifisering]]
* 27. oktober:   Start – Strømsgodset 2-2
* 31. oktober:   Strømsgodset – Start 0-1 (sammenlagt 2-3)

## Toppscorere
*Rune Lange, Tromsø, 23 mål
*Andreas Lund, Molde, 21 mål
*Jostein Flo, Strømsgodset, 18 mål
*Rikhardur Dadason, Viking, 17 mål
*Heiðar Helguson, Lillestrøm, 16 mål
*Bengt Sæternes, , 16 mål
*Sigurd Rushfeldt, Rosenborg, 15 mål

## Se også
*Kvalifisering til Eliteserien i fotball
Fabula

**Fabula** (eller ***Rollespillet Fabula***, som er den fulle tittelen) er et norsk rollespill skrevet av Tomas H.V. Mørkrid. Det ble gitt ut av forlaget Cappelen våren 1999 (ISBN 82-02-18239-5).

Fabula ble utviklet som et verktøy for forfatteren i spillinger med barn og ungdom fra våren 1995, men det bygger på et rollespill som ble arrangert på spillfestivalen Arcon i 1993. Våren 1999 ble spillet utgitt som bok, men utviklingen av spillet fortsatte. Det spilles nå i en versjon som skiller seg svært fra bokversjonen.

Fabula er et klassisk rollespill, med en metode som bruker en leder for spillet. Lederen fører spillerne inn i fantasiverdenen ved å hjelpe dem med å lage egne roller og sette de innledende scenene, og ved å spille alle slags biroller på måter som inspirerer spillerne til god rolleinnlevelse. Så brer dramaet seg ut med innspill fra alle deltagere. Alle bidrar med å sette scener, samtidig som de styrer sine egne roller og kan påvirke dramaet gjennom valg for rollene. Lederen er hovedfortelleren, men er forpliktet av rollenes ord og handlinger, og "terningens tale" når en skal avgjøre om rollene klarer å møte de skarpeste utfordringene. Konfliktsystemet er bygget på bruken av en tjuesiders terning, og er et raskt system i forhold til eldre klassiske rollespill.

Fabula spilles av både barn og voksne.

Fabula er satt til en fantasiverden med primitiv teknologi. Der lever menneskene med ånder og trolske krefter, sverdet er et fryktet våpen, buen er for småviltjakt, og ei mølle er et mekanisk underverk man ser på med beundring. Det skrevne ord kjennes av noen få vise sjeler, og er derfor en kode vanlige mennesker ikke kan tyde. Det finnes to store kontinenter i denne verda; Moria i syd og Auroma i nord. På begge kontinentene er det mange forskjellige kulturer, raser og riker.

Rollespillet finner sted i denne verdenen. Spillerne tar roller som er mennesker, eller menneskelignende (ork, svartork, dveler, alv, thark). Hver spiller styrer sin rolle, i et improvisert samspill der dramaet kan vokse i mange retninger.

Fabula er blitt arrangert jevnlig på dei store spillfestivalene i Norge, både Arcon (i Oslo), Hexcon (i Trondheim) og Regncon ( i Bergen).

Det er blitt arrangert årlige sommerspill med Fabula siden 2011; en samling for ungdommer i Oslo, der man spiller de samme rollene hver dag i samme store scenario, en hel uke.

Vinteren 2012 ble det arrangert en samling for voksne spillere; Oskenatt. Det var en heldags spilling av Fabula med flere spilledere.

## Eksterne lenker
* Fabulas offisielle nettsted
* Nettstedet for forfatterens spillinger med ungdommer
Halmstad (Rygge)

**Halmstad** er et tettbygd område i Moss kommune i Østfold, Det ligger sør for Vansjø og like ved Moss Lufthavn Rygge.

Halmstad har et sentralt beliggende næringsområde med direkte tilknytning til E6. Stedet har hotell og to dagligvarebutikker. Rygge stasjon på Østfoldbanen trafikkeres av NSB's regiontog linje R20 til Oslo og Halden/Gøteborg.

## Se også
* Halmstad (tettsted)

## Referanser




## Eksterne lenker
*
Yiannis Ploutarhos

**Yiannis Ploutarhos** (gresk **Γιάννης Πλούταρχος**, *Jánnis Ploútarkhos*) (født 18. desember 1970) er en gresk sanger og musiker. Yiannis Ploutarhos (eller **Yiannis Kakossaios**, som er hans virkelige navn) ble født i en liten landsby utenfor Orxomenos kalt Mavrogia. Der bodde han til han ble 16 år, da han bestemte seg for å flytte til Athen for å oppfylle sin store drøm om å blir sanger og musiker. 

Yiannis opptrådte for første gang som profesjonell i et lite konserthus i Koridalos-området. Skuffet over fremførelsen, og musikkbransjens ærlighet, droppet han to ganger planen om å bli sanger på fulltid, og livnærte seg som frisør ved siden av å synge. 

Men etter to år bestemte han seg igjen å forsøke seg som en profesjonell sanger, og han sang i «Rodolfo» et stort konserthus sammen med andre greske sangere som Giannis Poulopoulos, Rita Sakelariou, Themis Adamantidis, Stelios Rokos og Giorgos Mazonakis.

I 1998 gav han ut sin første CD-singel, som inneholdt tre låter fra sitt kommende album. Hans første album med tittelen «Mono Esi» ble gitt ut en og en halv måned etter. 

I 2000 gav han ut sitt andre album med tittelen «Ipirxan Orkoi». Det var dette albumet som virkelig gjorde Yiannis populær i Hellas, og som satte fart på karrieren hans. 

Yiannis Ploutarhos er gift og har to barn. Som hobby liker han å male, og han har uttalt seg at hans store «tabbe» i livet var å ikke lære seg det greske språket korrekt.

## Diskografi
*Mono Esi
*Ipirhan Orki
*Mikres Fotografies
*Den Ine O Erotas...Paidi Tis Logikis
*Pai Ligos Keros...
*Ola Se Sena Ta Vrika
*Krymmena Mystika
*Stigmes

## Referanser


## Eksterne lenker
* 
* 
* Offisiell fanside
Samisk arkiv

**Samisk arkiv** eller **Sámi Arkiiva** ble opprettet som en stiftelse for å dekke behov for å finne og ta vare på kilder til samisk kultur, historie og samtid. Det tidligere Sámi Instituhtta - Nordisk samisk institutt og Guovdageainnu suohkan - Kautokeino kommune deltok aktivt i etableringen av arkivet. Men fra 1. januar 2005 ble forvaltningsansvaret overtatt av Arkivverket og i dag er arkivet en egen institusjon i Arkivverket. Arkivet arbeider spesielt med samiske privatarkiver, som det har et landsdekkende ansvar for. Samiske privatarkiver er arkiver eller samlinger med dokumenter, lydbånd, foto, film, elektroniske arkiv m.m. som foreninger, organisasjoner, privatpersoner, reinbeitedistrikt og siidaer m.m. har bygd opp, samlet eller tatt vare på. Slike arkiver er en viktig dokumentasjonskilde til å forstå ulike sosiale, kulturelle og politiske prosesser i det samiske sivile samfunn. Også forskere som har samlet samisk relevant stoff, velger gjerne å levere dette til Sámi Arkiiva. Arkivet tar også vare på en del offentlige samiske arkiver, i samarbeid med Statsarkivet i Tromsø. 

Arkivet er lokalisert i Guovdageaidnu - Kautokeino i det felles kunnskapssenteret Diehtosiida. Sámi Arkiiva samarbeider med samiske institusjoner og sentra, forskningsmiljøer, organisasjoner og lag både i Norge, over landegrensene og internasjonalt. Arkivet initierer og driver en rekke prosjekter for å ta vare på, tilgjengeliggjøre og tilrettelegge digitalt samlinger og arkiver av spesiell interesse for samiske miljøer. Arkiver med særlig samisk relevans finnes også i Statsarkivet i Tromsø, Riksarkivet, Statsarkivet i Trondheim, i de interkommunale arkivene i Nordland, Troms og Finnmark foruten i en rekke museer og samiske sentra. Samiske arkiver blir også tatt vare på i ulike institusjoner i Norden og Russland.

## Eksterne lenker
*
Veavågen

**Veavågen** (tidligere **Vedavågen**) er et område i Karmøy kommune i Rogaland. Det ligger mellom byene Åkrehamn og Kopervik, ved munningen av den 4,3 kilometer lange fjorden Veavågen, som har gitt navn til stedet. Frem til 2014 ble området regnet som en del av tettstedet Åkrehamn/Veavågen, og fra 2015 regnes det som en del av tettstedet Kopervik.

Navnet *Vea* stammer fra én av de fem historiske gårdene i området: Vedøy (nå kalt Salvøy), Sævik, Østhus, Munkejord og Vea. Området har rundt  innbyggere (2015). Arkeologiske funn, blant annet stenøkser, tyder på at mennesker har oppholdt seg her i omkring  år. Fast bosetting antas å ha startet i eldre jernalder, før år 600.

Skriveformen *Veavågen* ble vedtatt som offisiell form av Karmøy kommune i 1978. Den alternative formen *Vedavågen* kunne brukes frem til 1995, da den ble avvist som offisiell skrivemåte.

## Referanser


## Eksterne lenker
*
Tippeligaen 1998

**[[Eliteserien i fotball|Tippeligaen]] 1998** startet 13. april og sluttet 25. oktober. Det ble spilt 26 runder. 

Moss og Vålerenga rykket opp fra 1. divisjon før denne sesongen. Haugesund og Sogndal rykket ned ved sesongslutt. Kongsvinger måtte spille kvalifisering, og beholdt plassen i Tippeligaen etter å ha slått Kjelsås 7 &ndash; 2 sammenlagt.

## Tabell

## [[Kvalifisering til Eliteserien i fotball|Kvalifisering]]
* 28. oktober:  –  2-2
* 31. oktober:  –  0-5 (sammenlagt 2-7)

## Toppscorere
*Sigurd Rushfeldt, Rosenborg, 27 mål
*Rune Lange, Tromsø, 20 mål
*Petter Belsvik, Stabæk, 19 mål
*Jostein Flo, Strømsgodset, 19 mål
*Andreas Lund, Molde, 16 mål
*Ríkharður Daðason, Viking, 15 mål
*Jahn Ivar «Mini» Jakobsen, Rosenborg, 14 mål

## Se også
*Kvalifisering til Eliteserien i fotball
Liste over land med store petroleumsreserver

Dette er lister over land med store oljereserver og det samme når det gjelder naturgass.
__NOTOC__
## Olje
Alle estimater for reserver er oppgitt i 1000 millioner fat.

Tallene for 2013 er hentet fra BP Statistical Review of World Energy 2014.

Kilde for alle tall i tabellen for 2005: *BP Statistical Review of World Energy 2005*, offentliggjort av «Energy Information Administration (EIA), U.S. Government» som en offentlig informasjonstjeneste om verdens energiressurser, tallene er ikke verifisert av EIO.

## Naturgass

Alle estimater for reserver er oppgitt i trillioner Sm³. Tallene gjelder ved utgangen av 2013 og er hentet fra BP Statistical Review of World Energy 2014.

## Fotnoter og referanser
Halmstad

**Halmstad** (tidligere dansk: Halmsted) er en by i Hallands län, i landskapet Halland i Sverige. Den er administrasjonssenter for både Hallands län og Halmstad kommune. I 2010 hadde tettstedet Halmstad  innbyggere, mens Halmstad kommune i 2009 hadde 91&nbsp;087 innbyggere. Halmstad ligger ved elven Nissans utløp i Kattegat.

## Historie

Selve navnet opptrer første gang i formen *Halmstæde* i Valdemar Seiers jordebok fra 1231, den gang som navnet på et herred og en kongsgård. 

Fra et pavebrev i 1264 kan man se, at Halmstad på det tidspunkt hadde et dominikanerkloster. I andre dokumenter fra samme periode kalles Halmstads innbyggere for borgere, og det står at de bedrev handel og eide skip. 

De første kjente kjøpstadsprivilegier er fra 1307, utstedt av kong Erik Menveds bror, den senere Christoffer II, som var hertug av Halland. 

Halmstad var Kalmarunionens kongressby. Unionens traktat inneholdt bestemmelser om at kongevalg skulle holdes i byen, og borgerne drømte om at den skulle bli Nordens hovedstad. På 1430-tallet ble byen herjet og plyndret av svenske tropper under Engelbrekt. Sankt Nikolai kirke, er et av få minnesmerker som står igjen fra middelalderen. 

I 1563 ble byen igjen beleiret av svenskene, men innbyggerne forsvarte seg tappert, hvilket fikk Frederik II til å belønne dem med store jordeiendommer. 

Christian IV har satt sitt preg på byen. Han oppholdt seg mye i det danske Halland, og lot blant annet bygge befestningsverk, samt Halmstad slott. 

Slottet sto nesten ferdig i 1619, da Christian IV innbød Gustav II Adolf til Halmstad. Det ble festet på slottet i syv dager. Samme år ødela en brann byen, og Christian fikk mulighet til å gjøre Halmstad til en moderne renessanseby med rette gater og regelmessige bykvarter. 

Ifølge den andre fred i Brømsebro fikk Sverige Halland som pant i 30 år, og i Roskildefreden ble avståelsen definitiv. I 1676 sto slaget ved Halmstad, hvor Karl XI beseiret den dansk-norske hæren. 

På 1800-tallet var byen takket være sjøfart og industri en av Sveriges raskest voksende. 


Fil:2011-07-12 Halmstad.jpg|Halmstad 
Fil:Trade Center, Halmstad.jpg|Halmstad Trade Center
Fil:Halmstad, Sweden, view from Tradecenter.jpg|Utsikt fra Halmstad Trade Center
Fil:Andersberg terasshusen.jpg|Terrassehus på Andersberg


## Se også
* Halmstads BK 

## Personer med bakgrunn fra Halmstad
* Jonas Altberg (Basshunter)
* Carl Bildt
* Fredrik Ljungberg
* Ernst Wigforss
* Per Gessle (Roxette)
* Peter Wahlbeck
* Rudolf Petersson
* Thomas Petersson
* Bengt Johansson
* Jörgen Persson
* Jan Jönsson
* Jesper Öhrvall

## Referanser


## Eksterne lenker
* 
*  Halmstads historie
Charlottenlund slott

**Charlottenlund slott** ligger i Gentofte kommune, nord for København, i et skogsområde som tidligere var kjent som Gyldenlund. 

Slottet er oppført til og oppkalt etter kong Christian VI av Danmark-Norges' søster Charlotte Amalie i 1731–33, antagelig av arkitekten Johan Cornelius Krieger under ingeniøroffiseren H.H. Scheels ledelse. I virkeligheten var det ikke et nytt slott, men en ombygning og utvidelse av et eldre lystslott, kalt Gyldenlund. 

I en lengre periode på 1800-tallet ble slottet bebodd av prinsesse Louise Charlotte og landgreve Wilhelm av Hessen-Kassel. Kronprinsparet Frederik og Louise overtok i 1869. De lot arkitekt Ferdinand Meldahl stå for en radikal endring av slottet i 1880–81. Slottet ble forlenget med to fag og forsynt med to tverrfløyer og en kuppel. Barokkslottet skiftet helt karakter og fremsto nå i fransk renessansestil. I 1883 oppførte Meldahl ytterligere en kavalerbygning og en økonomibygning langs Jægersborg Allé. 

Både Christian X og hans bror prins Carl, som ble valgt til konge av Norge som kong Haakon VII i 1905, ble født på Charlottenlund slott. Enkedronning Louise bodde her til sin død i 1926. 

I 1935 var slottet ikke lenger i bruk av den danske kongefamilien og det ble gjort om til bruk for Danmarks Fiskeriundersøgelser, som flyttet inn året etter og som fremdeles holder til på slottet.

Charlottenlund slott er fredet.

## Kilder
* Slots- og Ejendomsstyrelsens side om Charlottenlund
Gunnar Asplund

**Erik Gunnar Asplund** (født 22. september 1885 i Stockholm, død 20. oktober 1940) var en internasjonalt kjent arkitekt.

Asplund regnes som en av de store arkitektene i mellomkrigstiden og var en av de fremste representantene for 20-tallets nyklassisisme så vel som en av pionerene i funksjonalismen. Han er arkitekten for eksempelvis Stockholms stadsbibliotek (1920–1928), tilbygget på Göteborgs rådhus (1913–1937), Skogskyrkogården med Skogskapellet (1915–1920) og Karlshamns läroverk (1912–1918). Han var også arkitekten bak en lagerhustype som ble bygget flere steder i Sverige.

Gunnar Asplund var også hovedarkitekt for Stockholmsutstillingen 1930. Året etter ble han professor ved Tekniska högskolan i Stockholm. 

Gunnar Asplund er far till arkitekten Hans Asplund.

Fil:Lagerhuset vara 2005.jpg|Lagerhuset i Vara, eldre del
Fil:Sölvesborg Listers härads tingshus.jpg|Listers herreds tingshus, Sölvesborg
Fil:Stockholms-stadsbibliotek-2003-04-14.jpg|Stockholms stadsbibliotek
Fil:Skogskyrkogården 1968.jpg|Skogskyrkogården


## Referanser


## Litteratur
* Holmdal, Gustav, Lind, Svein Ivar, Ödeen, Kjell, *Gunnar Asplund Architect*, Stockholm 1950 (faksimile 1981) ISBN 91-85194-22-0

## Eksterne lenker
* Hong Qins webside om Asplund
* Biografi
* Fotoalbum med omtale og visning av Asplunds på Stockholms stadsbibliotek (svensk)
* 5 filmer textade på engelska om Stadsbiblioteket - Asplundhuset - där vi kan njuta av Asplunds specialdesignade möbler, se utsikten från taket, möta konservatorn som arbetar i de olika läsesalarna, blicka ut över Rotundan o.s.v.
Pokémon Emerald

***Pokémon Emerald*** er et rollespill i *[[Pokémon]]*-serien fra Nintendo til Game Boy Advance. Spillet ble lansert i Europa i 2005. Spillet er det tredje rollespillet i den tredje generasjonen, etter *[[Pokémon Ruby og Sapphire|Pokémon Ruby]]* og *[[Pokémon Ruby og Sapphire|Sapphire]]*.

Etter å ha slått *Pokémon*-ligaen blir et par nye områder åpnet: Battle Frontier og Altering Cave. Dessuten blir Safari Zone utvidet, slik at man kan fange noen nye pokémon som ikke var tilgjengelige i *Pokémon Ruby* og *Sapphire*. Det er også forbedret grafikk på hele spillet.
## Referanser

## Eksterne lenker
*
Gamlebyen

**Gamlebyen** eller **Gamleby** kan vise til:

*Gamlebyen (Fredrikstad) &ndash; den opprinnelige festningsbyen i Fredrikstad
*Gamlebyen (Hamar) &ndash; en bydel i Hamar
*Gamlebyen (Oslo) &ndash; et strøk i Oslo
*Sarpsborg &ndash; navn på (restene av) byen 1567-1839
*Gamlebyen Idrettsforening &ndash; et idrettslag i Oslo

## Se også
*Stare Miasto (for polske byer)
Joey DeMaio

**Joey DeMaio** (født 6. mars 1954) er en amerikansk musiker. Han er best kjent som bassist og låtskriver i heavy metal-bandet Manowar, som han var med å stifte sammen med vokalist Eric Adams i 1980. DeMaio var tidligere bass- og pyrotekniker for Black Sabbath. DeMaio er av italiensk herkomst, og den første kjente til å bruke begrepet «ekte» heavy metal.

I senere tid har Joey DeMaio også begynt i business-verden. I 2003 startet han et eget plateselskap, Magic Circle Music. Like etterpå ble han også manageren til det italienske power metal-bandet Rhapsody of Fire, og produsent for bandet HolyHell. I det siste har DeMaio også prøvd seg som eiendomsmegler.

## Eksterne lenker
* 
*
Neopets

**Neopets** er et virtuelt internettspill som simulerer kjæledyrhold. Siden ble åpnet for publikum den 15. november 1999, av Adam Powell og Donna Williams, men selskapet ble kjøpt opp av Dough Dohring raskt etter oppstart. I juni 2005 ble Neopets kjøpt opp av Viacom. 17. mars 2014 solgte Viacom Neopets til Knowledge Adventure. 

Selv om selskapet har base i USA, er grunnleggerne britiske. I tillegg til at siden er på engelsk, er den også tilgjengelig oversatt til ti andre språk. Neopets Inc. opererer også en asiatisk gren som delvis er eid av Green Dot Capital.

I september 2003 lanserte Wizards of the Coast *Neopets Trading Card Game*, et samlekortspill basert på figurene og miljøet fra nettspillet. Spillet er nært knyttet opp mot historier fra nettsiden.

Det fins over 50 Neopets, blant annet Korbat (flaggermus), Kau (ku), Uni (enhjørning), Grarrl (dinosaur) og Gelert (hund). Hvert Neopet kan og ha sitt eget «kjæledyr», kalt Petpets, blant annet Meepit, Warf og Spardel. Petpets kan og få «lopper», kalt Petpetpets.

Det finnes også over 200 spill, og man kan tjene NeoPoints (NP) ved å sende inn poengsummen sin. NeoPoints kan brukes til å kjøpe mat, leker, klær og annet som det virtuelle kjæledyret trenger.

## Eksterne lenker
*
Svingning

**Svingninger** (også **oscillasjoner** eller **vibrasjoner**) er periodiske forandringer i en tilstand.
Svingninger er fenomener som gjentar seg selv etter en viss tid.
En svingning er en gjentatt frem- og tilbakebevegelse omkring et likevektspunkt eller en middelverdi og kan være mer eller mindre regelmessig.
Slike rytmiske bevegelser er karakterisert ved den tiden, perioden, som går med til svingefenomenet gjentar seg selv.

Planetenes bevegelser, hjul som roterer, stempelbevegelsene i en motor og hjerteslag er eksempler på svingninger.

Svingninger kan være harmoniske eller anharmoniske.
De enkleste periodiske bevegelsene kan beskrives ved hjelp av sinus- og cosinusfunksjoner og kalles en enkel harmonisk bevegelse og det svingende system kan da kalles en harmonisk oscillator.

## Se også
* Oscillator
* Hertz
* Harmonisk oscillator
* Vekselstrøm
* Pendel

## Referanser
Damokles

**Damokles** (gresk: Δαμοκλῆς, *Dāmoklē̂s*; bokstavelig «kjent av folket») er en underdanig hofftjener hos tyrannen Dionysios av den greske bystaten Syrakus på Sicilia en gang rundt 300 f.Kr. Han figurer i en enkelt moralanekdote som vanligvis refereres til som «damoklessverd». Damokles mente at tyrannen måtte være verdens lykkeligste menneske. Herskeren lot ham da ta hans plass i tronestolen. Damokles følte seg beæret, men ble skremt da han så et sverd som var opphengt i et hestehår rett over sitt hode. Dionysios hadde hengt det der for å symbolisere livets uforutsigbarhet. Uttrykket «damoklessverd», som er en hentydning til truende fare, gjerne når alt ser ut til å stå bra til.

Anekdoten figurerte i et tapt verk om Sicilias historie, skrevet av Timaios fra Tauromenion (ca 356–260 f.Kr.). Den romerske taleren Cicero kan ha lest den hos Diodorus Siculus, og gjorde bruk av anekdoten i *Tusculanae Disputationes.* Den ble således videreformidlet til europeisk åndsliv.

## Damoklessverdet
I henhold til fortellingen skal Damokles, krypende for sin konge Dionysios, ha utbrutt at som en stor mann med makt og autoritet og omgitt av prakt, var Dionysios særdeles lykkelig. Dionysios tilbød da å bytte plass med Damokles slik at tjeneren selv kunne få en smak på denne lykken. Damokles aksepterte raskt kongens forslag, satte seg ned på kongens trone omgitt av all hans luksus, men Dionysios hadde arrangert et stort sverd som hang over tronen, holdt fast ved kun et enkelt hår fra halen til en hest. Da Damokles oppdaget sverdet ba han tynt om å få reise seg igjen ettersom han ikke lenger ønsket å være så heldig å sitte i tronestolen. Han innså at med stor makt og autoritet kom også stor risiko og engstelse.

Kong Dionysios hadde med suksess videreformidlet en følelse av konstant fare og frykt som store menn lever. Cicero benyttet denne fortellingen som den siste i en rekke av kontrasterende eksempler for å komme til konklusjonen han hadde bevegd seg mot i denne femte avhandlingen hvor temaet var at dyd er tilstrekkelig og godt nok for å leve et lykkelig liv. Cicero spurte: «Har ikke Dionysios gjort det tilstrekkelig klart at det kan ikke være lykke for den person som frykten alltid tårner opp for?»

## Referanser


## Litteratur
* Cicero: ''Tusculan Disputations'' (overs), Livius.org, V.61.
* Westall, Richard: ''The sword of Damocles'' (maleri), Ackland Art Museum, UNC.
Dave Mustaine

**David Scott Mustaine** (født 1961) er gitarist og vokalist i det amerikanske speed/thrash metal-bandet Megadeth. Dave Mustaine spilte for Metallica mellom 1981 og 1983 og har vært med på å skrive en rekke materiale på *[[Kill ’Em All]]* og *[[Ride the Lightning]]*. Dave Mustaine er også mannen bak Gigantour-turneen.

## Metallica
:*Se også: [[Metallica]]*

I 1981 forlot Mustaine bandet sitt, Panic, for å bli medlem av Metallica som førstegitarist.

I april 1983 ble Dave Mustaine sparket fra Metallica og opprettet Megadeth.

## Megadeth
:*Se også: [[Megadeth]]*
Straks Mustaine ankom Los Angeles begynte han å sette sammen besetningen for Megadeth sammen med bassist David Ellefson. Den første suksessfulle band-besetningen besto av Mustaine på gitar og vokal, Ellefson på bass, Chris Poland som førstegitarist og Gar Samuelson på trommer. I 1985 utga Megadeth sitt første album, nemlig *[[Killing Is My Business… And Business Is Good!]]*.

## MD.45
:*Se også: [[MD.45]]*
Mustaine etablerte MD.45 sammen med vokalisten Lee Ving og ga ut albumet *The Craving* i 1996.

## Bibliografi
* *[https://www.google.no/books/edition/Mustaine/HrqAhWhBTw8C?hl=ro&gbpv=0 Mustaine: A Heavy Metal Memoir]*, HarperCollins, 2010 (med Joe Layden)
* *[https://www.google.no/books/edition/Mustaine_A_Life_in_Metal/JDiJYdZoocoC?hl=ro&gbpv=0 Mustaine: A Life in Metal]*, HarperCollins Publishers, 2010
* *[https://www.google.no/books/edition/Faith_God_Rock_n_Roll/RN-aAwAAQBAJ?hl=ro&gbpv=0 Faith, God & Rock 'n' Roll]*, Bobcat Books, 2011 (med Mark Joseph)
* *[https://books.google.no/books/about/Rust_in_Peace.html?id=NXDIDwAAQBAJ&redir_esc=y Rust in Peace: The Inside Story of the Megadeth Masterpiece]*, Hachette UK, 2020

## Referanser


## Eksterne lenker
* 
* 
* 
* 
* Gigantour
Høvding

En **høvding** er en leder for en stamme, en ætt eller et hierarkisk oppbygd samfunn av slektsgrupper, for eksempel blant indianere eller vikinger. Høvdinger ble ofte begravet sammen med skatter og verdifullt utstyr som gull, smykker og våpen.

Ordet høvding henger etymologisk sammen med det norrøne ordet for «hode». En høvding kunne være både en politisk og en religiøs leder for en samfunns- eller slektsgruppe.

## I Norge
I Norge begynte samfunn styrt av høvdinger å vokse frem i yngre steinalder. Dette hang sammen med utviklingen av jordbruket, som førte til et mer hierarkisk samfunn. Bronsealderen har tradisjonelt vært sett på som en periode med stor sosial ulikhet, basert på de rike, velbevarte gravfunnene fra denne perioden. Slike funn bekrefter også at norske høvdinger hadde kontakt med resten av Europa. Mange av gjenstandene som er funnet i gravhaugene, er laget på kontinentet, for eksempel Blindheimsverdet.

Høvdinger kunne i vikingtida også kalles *[[herse]]*, antakelig avledet av hær, flokk. Betegnelsen ble særlig brukt om en høvding uten et nærmere kjent maktområde. Ved inngangen til vikingtiden var det høvdingene som hadde makten. Trolig fantes det rundt 20 større og 60-70 mindre høvdingdømmer i Norge. Disse ble etterhvert nedkjempet under rikssamlingen.

## Se også
* Leder
* Jarl
* Herse

## Referanser


## Eksterne lenker
* Høvding, definisjon hos Store norske leksikon
* Høvdingdømmer vokser fram, om høvdinger i steinalderen, artikkel hos Norgeshistorie.no
* ''For mange høvdinger og for få undersåtter?'', om høvdinger i bronsealderen, artikkel hos Norgeshistorie.no
* ''Fra høvdingdømmer til kongedømmer'', om høvdinger i vikingtiden, artikkel hos Norgeshistorie.no
Lofotveggen

**Lofotveggen** er det populære navnet på rekka av bratte og høye fjell på øyene i Lofoten slik de ser ut som en sammenhengende vegg når man ser dem på avstand. Det mest kjente av fjellene er Vågakallen (942 m) på Austvågøya.   
Vågakallen er et ypperlig seilmerke til navigasjon langs leia. Lofotveggen strekker seg i lengde på 10 mil fra Lofotodden på Moskenesøy til Raftsundet. Fjellet består av granitter og vulkanske bergarter. 

Stedsnavnet *Lofotveggen* var i bruk allerede midt på 1800-tallet.  

## Referanser
Liste over olympiske medaljevinnere i friidrett (kvinner)

Dette er de kvinnelige **[[OL]]-medaljevinnere i [[friidrett]]**. 

Se også OL-medaljevinnere i friidrett, herrer.

## [[100 meter|100 m]]

## [[200 meter|200 m]]

## [[400 meter|400 m]]

## [[800 meter (friidrett)|800&nbsp;m]]

## [[1500 meter (friidrett)|1500&nbsp;m]]

## [[3000 meter|3000&nbsp;m]]

## [[5 000 meter (friidrett)|5&nbsp;000&nbsp;m]]

## [[10 000 meter (friidrett)|10&nbsp;000&nbsp;m]]

## [[Maraton]]

## [[80 meter hekk|80&nbsp;m hekk]]

## [[100 meter hekk|100&nbsp;m hekk]]

## [[400 meter hekk|400&nbsp;m hekk]]

## [[4 x 100 meter stafett|4 × 100&nbsp;m]]

## [[4 x 400 meter stafett|4 × 400&nbsp;m]]

## [[kappgang|10 km kappgang]]

## [[kappgang|20 km kappgang]]

## [[Høydehopp]]

## [[Stavsprang]]

## [[Lengdehopp]]

## [[Tresteg]]

## [[Kulestøt]]

## [[Diskos]]

## [[Sleggekast]]

## [[Spydkast]]

## [[Femkamp]]

NB: Etter 1980 ble kvinnenes mangekampøvelse endret til sjukamp.

## [[Sjukamp]]

## Referanser


## Eksterne lenker
* Medaljevinnere  på sports-reference.com
Kjølhaling (straffemetode)

**Kjølhaling** (fra nederlandsk *kielhalen*) var en avstraffelse og torturmetode brukt på skip. Offeret ble festet i et tau og dratt under skroget på tvers av kjølen av båten til vedkommende kom opp til overflaten på den andre sida. En kunne i enda alvorligere tilfeller også bli kjølhalt langsetter kjølen.

Kjølhaling langs kjølen var vanligvis en dødsstraff, siden det kunne ta så mye som tre minutter eller mer å trekke synderen under fartøyet. I de fleste tilfeller var kjølhaling en uoffisiell straff, ilagt av kapteinen som representerte loven ombord. Det skal ifølge mytene også ha vært straff for sjørøvere.

Kjølhaling var en lovlig straffemetode i den nederlandske marinen. Den som ble kjølhalt ble dratt tverrskips, raskt nok til at han ikke druknet, men langsomt nok til at det var en prøvelse da den som ble kjølhalt også ble oppskrapt av skjell og rur på skroget. Hvis skipets lege tillot det, kunne straffen gjentas. Den første offisielle beskrivelsen av kjølhaling er i en hollandsk forordning av 1560, og straffen ble ikke formelt avskaffet før 1853. Kjølhaling ble også praktisert i den britiske Royal Navy og den franske marinen inntil 1720–1750. Britiske krigsskip skal ha innført ordningen allerede på 1000-tallet. I tillegg til den britiske marine, skal også britiske handelskompanier som Det britiske ostindiske kompani og Afrikakompaniet ha brukt metoden.

## Se også
* Gå planken
* Kalfatring

## Eksterne lenker
* Om gamle straffemetoder til sjøs (på engelsk)
* Oppslagsordet «Kölhala» i ''Nordisk familjebok'' fra 1911 (på svensk)
* Oppslagsordet «Kölhala» i ''Svenska Akademins ordbok'' (på svensk) 
* Oppslagsordet «Kølhale» i ''Ordbog over det danske sprog 1700-1950'' (på dansk)
MD.45

**MD.45** var et punk/heavy metal-band fra San Francisco, California. 

Bandet ble startet som et sideprosjekt av Dave Mustaine i 1996, etter å ha gått lei av Megadeth. Bandet rakk bare å gi ut en singel, *[[Day The Music Died]]*, og ett album, The Craving (1996), før det ble oppløst.

Navnet *MD.45* kommer av '''D'''ave '''M'''ustaine baklengs som blir *MD* og '''L'''ee '''V'''ing som blir *LV*. LV baklengs blir *VL*, som er det romerske tallet for *45*. Når man legger sammen dette blir det *MD.45*.

Da bandet skulle gi ut den remixede versjonen av *[[The Craving]]* i 2004 fikk de ikke tak i Lee Ving, så Dave Mustaine måtte synge sangene inn på nytt selv.

## Siste Line-up
**[[Lee Ving]]* – Vokal
**[[Dave Mustaine]]* – Gitar
**[[Kelly Lemieux]]* – Bassgitar
**[[Jimmy DeGrasso]]* – Slagverk

## Eksterne lenker
*
Derwentside

**Derwentside** var et administrativt distrikt i Durham. Det har navn etter elven Derwent, og ligger vest for Chester-le-Street og nordøst for Wear Valley. Fra 2009 inngår Derwentside i Durham enhetlige myndighet. 

De viktigste byene er Consett og Stanley; førstnevnte var administrasjonsby. Distriktet ble opprettet 1. april 1974 ved at de to byene samt Lanchester landdistrikt ble slått sammen. Resten av distriktet er landsbygd, med en rekke landsbyer omkring nedlagte gruver. 

Derwentside var tidligere kjent for stålindustri og kullgruvedrift. Etter å ha mistet begge industrier har distriktet hatt høy arbeidsløshet. I senere år har midler fra EU gitt en del nye arbeidsplasser innen andre næringer.
Sands kommuna

**Sands kommuna** er en kommune på Færøyene. Den er den største kommunen på Sandoy, men eneste bebyggelse er bygda Sandur. 1. januar 2009 hadde kommunene 585 innbyggere, mot 657 i 1985. Arealet er på 48 km². Borgermester siden 27. oktober 2009 er Brandur Sandoy.

Skálavík, Húsavík, Skúvoy og Skopun ble utskilt som egne kommuner fra Sands kommuna i 1930.

## Politikk

Siste kommunestyrevalg ble gjennomført 11. november 2008, og valgte kommunestyre med virkning fra 1. januar 2009.

## Referanser


## Eksterne lenker
* Sands kommuna